b'\n_START_ARTICLE_\nBecquerel (m\xc3\xa5nekrater)\n_START_SECTION_\nOmgivelser\n_START_PARAGRAPH_\nBecquerel ligger vest for H. G. Wellskrateret og nord-nord\xc3\xb8st for det ligger krateret Bridgman.\n_START_SECTION_\nKarakteristika\n_START_PARAGRAPH_\nKrateret er gammelt og st\xc3\xa6rkt nedbrudt, s\xc3\xa5 det nu kun er lidt mere end en uregelm\xc3\xa6ssig fors\xc3\xa6nkning i overfladen. Den ydre rand er blevet slidt og omformet, s\xc3\xa5 den danner en forrevet, bjergrig egn omkring det fladere indre._NEWLINE_Den mest bem\xc3\xa6rkelsesv\xc3\xa6rdige af formationerne p\xc3\xa5 randen er "Becuerel X", som er del af et dobbeltkrater langs den nordvestlige rand. En kort dal l\xc3\xb8ber parallelt med den sydvestlige del af randen og er mest sandsynligt dannet ved sammensmeltning af adskillige sm\xc3\xa5 kratere. Becquerels kraterbund er forholdsvis flad, men med uj\xc3\xa6vne omr\xc3\xa5der og adskillige sm\xc3\xa5kratere i overfladen. Der findes en m\xc3\xb8rk plet (lav albedo) p\xc3\xa5 bunden n\xc3\xa6r randen i syd.'